**Министерство на земеделието**

### Проект

### Наредба за изменение и допълнение на Наредба № 5 от 2019 г. за подготовка и представяне на искания до Европейската комисия относно земеделските продукти и храни със защитени географски означения и традиционно специфичен характер, за контрол за съответствие с продуктовата спецификация и за водене на регистри на производителите и контролиращите лица (обн., ДВ, бр. 67 от 2019 г.)

**§ 1.** В чл. 2, ал. 1 думите „Министерството на земеделието, храните и горите, наричано по-нататък „МЗХГ“ се заменят с „Министерството на земеделието, наричано по-нататък „МЗм“, а думите „Министерство на икономиката“ се заменят с „Министерство на икономиката и индустрията“.

**§ 2.** В чл. 7 се правят следните изменения:

1. В ал. 1 абревиатурата „МЗХГ“ се заменя с „МЗм“;

2. В ал. 2, т. 5 се отменя.

**§ 3.** В чл. 11, ал. 3 след думите „седалище в“ се добавя „Република“.

**§ 4.** В чл. 14 се правят следните изменения:

1. В ал. 1:

а) в основния текст думите „Министърът на земеделието, храните и горите“ се заменят с „Министърът на земеделието“;

б) точка 1 се изменя така:

„1. изпращането на заявлението до Европейската комисия, или;“;

2. В ал. 3 абревиатурата „МЗХГ“ се заменя с „МЗм“

**§ 5.** В чл. 15 се правят следните изменения:

1. Алинея 1 се изменя така:

„(1) Група от производители, съответно индивидуален производител, които имат правен интерес, може да подават в МЗм писмени искания за изменение на спецификацията на географско означение, вписано в Европейския регистър на защитените наименования за произход и защитените географски указания. Тези изменения могат да бъдат: на равнището на Съюза, стандартно и временно изменение, съгласно чл. 53 на Регламент (ЕС) № 1151/2012. Измененията се разглеждат в съответствие с чл. 6 или чл. 6б на Делегиран регламент (ЕС) № 664/2014 и с чл. 10, чл. 10а или чл. 10б на Регламент за изпълнение (ЕС) № 668/2014.“;

2. Алинея 3 се отменя.

**§ 6.** Създават се чл. 15а и чл. 15б:

„Чл. 15а. Искането за изменение на равнището на Съюза се придружава от следните документи:

1. заявление за изменение по образец, съгласно Приложение № V от Регламент за изпълнение (ЕС) № 668/2014;

2. изменената спецификация на земеделския продукт или храна, както и единния документ в случай на изменение в него.

Чл. 15б. (1) Компетентното звено в МЗм извършва проверка на представените документи по чл. 15а.

(2) Искането за изменение на равнището на Съюза се разглежда по реда на
чл. 11 – 13.

(3) Министърът на земеделието след запознаване със становището по чл. 12,
ал. 2 на комисията издава заповед за:

1. изпращане на заявлението за изменение на Съюза в продуктовата спецификация до Европейската комисия, или;

2. отказ.

(4) Заповедите по ал. 3 се съобщават в 3-дневен срок на заявителя и всички заинтересовани лица, включително тези по чл. 11, ал. 3, и могат да се обжалват по реда на Административнопроцесуалния кодекс.

(5) Заповедта по ал. 3, т. 1 се публикува на интернет страницата на МЗм в 10-дневен срок след влизането ѝ в сила, като заявлението се изпраща до Европейската комисия.“.

**§ 7.** Член 16 се изменя така:

„Чл. 16. Искането за стандартно или временно изменение се придружава от следните документи:

1. заявление за изменение по образец съгласно Приложение № 4a;

2. изменената спецификация на земеделския продукт или храна, както и единния документ в случай на изменение в него;

3. в случай на временно изменение на спецификацията – доказателства за налагането на задължителни санитарни или фитосанитарни мерки от съответните държавни органи, или за природно бедствие или неблагоприятни метеорологични условия, които са официално признати от компетентните органи.“.

**§ 8.** Създава се чл. 16а:

„Чл. 16a. (1) Компетентното звено в МЗм извършва проверка на представените документи по чл. 16.

(2) Искането за стандартно или временно изменение се разглежда по реда на
чл. 11 – 13.

(3) Министърът на земеделието след запознаване със становището по чл. 12,
ал. 2 на комисията издава заповед за:

1. одобрение на стандартното или временното изменение в продуктовата спецификация, или;

2. отказ.

(4) Заповедите по ал. 3 се съобщават в 3-дневен срок на заявителя и всички заинтересовани лица, включително тези по чл. 11, ал. 3, и могат да се обжалват по реда на Административнопроцесуалния кодекс.

(5) Заповедта по ал. 3, т. 1 се публикува на интернет страницата на МЗм в 10-дневен срок след влизането ѝ в сила.

(6) Съобщението за одобрено стандартно или временно изменение се изпраща до Европейската комисия не по-късно от 1 месец от влизането в сила на заповедта по ал. 3, т. 1.“.

**§ 9.** В чл. 17 след думите „седалище в“ се добавя „Република“, „уведомление за“ се заменя с „мотивирано“, а накрая се добавя „по образец съгласно Приложение № III от Регламент за изпълнение (ЕС) № 668/2014“.

**§ 10.** Член 18 се изменя така:

„Чл. 18. Мотивираното възражение се подава в МЗм в 2-месечен срок от публикацията в „Официален вестник“ на Европейския съюз по чл. 50, параграф 2, буква „а“ от Регламент (ЕС) № 1151/2012.“.

**§ 11.** В чл. 19 се правят следните изменения и допълнения:

1. В ал. 1 накрая се добавя „която предлага на министъра на земеделието становище за одобрение или за мотивиран отказ“.

2. В ал. 2:

а) в основния текст думите „Министърът на земеделието, храните и горите“ се заменят с „Министърът на земеделието“;

б) точка 1 се изменя така:

„1. изпращане на възражението до Европейската комисия, или;“

3. В ал. 3 думите „ал. 1“ се заменят с „ал. 2“, а думата „уведомлението“ се заменя с „възражението“.

**§ 12.** В чл. 20 се правят следните изменения и допълнения:

1. В ал. 1 след думите „седалище в“ се добавя „Република“;

2. В ал. 2 абревиатурата „МЗХГ“ се заменя с „МЗм“.

**§ 13.** В чл. 21 се правят следните изменения и допълнения:

1. В ал. 1 накрая се добавя „която предлага на министъра на земеделието становище за одобрение или за мотивиран отказ“.

2. В ал. 2:

а) в основния текст думите „Министърът на земеделието, храните и горите“ се заменят с „Министърът на земеделието“

б) в т. 1 след думата „комисия“ се добавя „или“.

**§ 14.** В чл. 25, ал. 1 се правят следните изменения:

1. В основния текст думите „Министърът на земеделието, храните и горите“ се заменят с „Министърът на земеделието“

2. В т. 1 след думата „защита“ се добавя „или“.

**§ 15.** В чл. 26 се правят следните изменения:

1. В ал. 1 абревиатурата „МЗХГ“ се заменя с „МЗм“

2. В ал. 2, т. 5 се отменя.

**§ 16.** В чл. 34 се правят следните изменения:

1. В ал. 1 абревиатурата „МЗХГ“ се заменя с „МЗм“ и думите „когато изменението не е несъществено, или заявление за изменение съгласно Приложение № 7 от Регламент за изпълнение (ЕС) № 668/2014, когато изменението е несъществено,“ се заличават.

2. Алинея 2 се изменя така:

„(2) Към заявлението се прилага изменената спецификация на земеделския продукт или храна“.

**§ 17.** В чл. 35 се правят следните изменения:

1. В ал. 1 абревиатурата „МЗХГ“ се заменя с „МЗм“;

2. В ал. 2 думите „чл. 30 – 33“ се заменят с „чл. 30 – 32“.

**§ 18.** Създава се чл. 35а:

„Чл. 35а. (1) Министърът на земеделието след запознаване със становището по чл. 31, ал. 2 на комисията издава заповед за:

1. изпращане на заявлението до Европейската комисия, или;

2. отказ.

(2) Заповедите по ал. 1 се съобщават в 3-дневен срок на заявителя и всички заинтересовани лица, включително тези по чл. 30, ал. 3. Заповедите могат да се обжалват по реда на Административнопроцесуалния кодекс.

(3) Заповедта по ал. 1, т. 1 и измененото заявление-спецификация се публикуват на интернет страницата на МЗм в 10-дневен срок след влизането ѝ в сила.“

**§ 19.** В чл. 36 след думите „седалище в“ се добавя „Република“, „уведомление за“ се заменя с „мотивирано“, а накрая се добавя „като попълва Приложение № III от Регламент за изпълнение (ЕС) № 668/2014.“.

**§ 20.** Член 37 се изменя така:

„Чл. 37. Мотивираното възражение се подава в МЗм в 2-месечен срок от публикацията в „Официален вестник“ на Европейския съюз по чл. 50, параграф 2, буква „б“ от Регламент (ЕС) № 1151/2012.“.

**§ 21.** В чл. 38 се правят следните изменения и допълнения:

1. В ал. 1 накрая се добавя „която предлага на министъра на земеделието становище за одобрение или за мотивиран отказ“.

2. В ал. 2:

а) в основния текст думите „Министърът на земеделието, храните и горите“ се заменят с „Министърът на земеделието“;

б) в т. 1 накрая се добавя „или“.

3. В ал. 3 думите „ал. 1“ се заменят с „ал. 2“, а думата „уведомлението“ се заменя с „възражението“.

**§ 22.** В чл. 40 се правят следните изменения и допълнения:

1. В ал. 1 накрая се добавя „която предлага на министъра на земеделието становище за одобрение или за мотивиран отказ“.

2. В ал. 2:

а) в основния текст думите „Министърът на земеделието, храните и горите“ се заменят с „Министърът на земеделието“;

б) в т. 1 накрая се добавя „или“.

**§ 23.** В чл. 43 се правят следните изменения и допълнения:

1. В ал. 1:

а) в основния текст думите „Министърът на земеделието, храните и горите“ се заменят с „Министъра на земеделието“, а след думата „комисията“ се добавя „по чл. 42, ал. 2“.

б) в т. 1 накрая се добавя „или“;

2. В ал. 3 думите „министъра на земеделието, храните и горите“ се заменят с „министъра на земеделието“.

**§ 24.** В чл. 57 се правят следните изменения и допълнения:

1. В ал. 3 абревиатурата „МЗХГ“ се заменя с „МЗм“;

2. Създава се ал. 3а:

„(3а) Производители на земеделски продукти и храни със защитени географски означения, които са заличени от регистъра по чл. 54, ал. 1, може отново да бъдат вписани, като подадат писмено заявление за вписване до компетентното звено в МЗм.“;

3. В ал. 4 думите „и 3“ се заменят с „3 и 3а“;

4. В ал. 5 думите „чл. 7, ал. 2, т. 2 – 4 и 7“ се заменят с „чл. 7, ал. 2, т. 3, 4 и 7, с изключение на заявленията по ал. 3а, при които не се изискват документи по чл. 7, ал. 2, т. 3, 4 и 7.“;

5. В ал. 8 думите „министъра на земеделието, храните и горите“ се заменят с „министъра на земеделието“.

**§ 25.** В чл. 60 се правят следните изменения и допълнения:

1. В ал. 2 абревиатурата „МЗХГ“ се заменя с „МЗм“;

2. В ал. 3 абревиатурата „МЗХГ“ се заменя с „МЗм“;

3. Създава се ал. 3а:

„(3а) Производители на земеделски продукти и храни с традиционно специфичен характер, които са заличени от регистъра по чл. 54, ал. 1, може отново да бъдат вписани, като подадат писмено заявление за вписване до компетентното звено в МЗм.“;

4. В ал. 4 думите „и 3“ се заменят с „3 и 3а“;

5. В ал. 5 думите „чл. 26, ал. 2, т. 2 – 4 и 6“ се заменят с „чл. 26, ал. 2, т. 3, 4 и 6, с изключение на заявленията по ал. 3а, при които не се изискват документи по чл. 26, ал. 2, т. 3, 4 и 6.“;

6. В ал. 8 думите „министъра на земеделието, храните и горите“ се заменят с „министъра на земеделието“.

**§ 26.** В допълнителните разпоредби в § 1 се създават т. 4, 5 и 6:

„4. „Изменение на равнището на Съюза“ е изменение съгласно чл. 53, параграф 2 от Регламент (ЕС) № 1151/2012.

5. „Стандартно изменение“ е изменение съгласно чл. 53, параграф 2 от Регламент (ЕС) № 1151/2012.

6. „Временно изменение“ е изменение съгласно чл. 53, параграф 2 от Регламент (ЕС) № 1151/2012.

**§ 27.** В заключителните разпоредби в § 5 думите „общите организации“ се заменят с „Общата организация“.

**§ 28.** Създава се приложение № 4а:

„Приложение № 4a

към чл. 15, ал. 3, т. 1

**ЗАЯВЛЕНИЕ**

**за одобрение на стандартно изменение**

1. Наименование на продукта:

□󠇯 ЗНП □󠇯 ЗГУ

2. Група заявител или производител със законен интерес

Име на представителя на групата от производители/на индивидуалния производител:

Наименование на групата от производители:

Седалище и адрес на управление:

Пощенски код:

Телефон:

Електронен адрес:

3. Раздел от спецификацията на продукта, която подлежи на изменение

□󠇯 Описание на продукта

□󠇯 Доказателство за произход

□󠇯 Метод на производство

□󠇯 Връзка

□󠇯 Етикетиране

□󠇯 Друго (посочете)

4. Вид на изменението/измененията

□󠇯 Изменение в продуктовата спецификация на регистрирано ЗНП или ЗГУ, което следва да се квалифицира като стандартно в съответствие с чл. 53, параграф 2, от Регламент (ЕС) № 1151/2012, за което не се изисква изменение на публикувания единен документ;

□󠇯 Изменение в продуктовата спецификация на регистрирано ЗНП или ЗГУ, което следва да се квалифицира като стандартно в съответствие с чл. 53, параграф 2, от Регламент (ЕС) № 1151/2012, за което се изисква изменение на публикувания единен документ;

□󠇯 Изменение в продуктовата спецификация на регистрирано ЗНП или ЗГУ, което следва да се квалифицира като временно в съответствие с чл. 53, параграф 2, от Регламент (ЕС) № 1151/2012;

5. Изменение/изменения:

…………………………………………………………………………………………………..

…………………………………………………………………………………………………..

За всеки раздел, отбелязан в т. 3, представете описание и накратко основанията за всяко изменение. Първоначалната спецификация на продукта и, където е уместно, първоначалният единен документ трябва да бъдат сравнени с предлаганите изменени версии за всяко изменение. Представете също така ясни доводи защо в съответствие с член 53, параграф 2, от Регламент (ЕС) № 1151/2012 изменението следва да се квалифицира като стандартно

**§ 29.** Навсякъде в наредбата думите „Министерството на земеделието, храните и горите“, „министърът на земеделието, храните и горите“, „министъра на земеделието, храните и горите“ и абревиатурата „МЗХГ“ се заменят съответно с „Министерството на земеделието“, „министърът на земеделието“, „министъра на земеделието“ и „МЗм“.

**Преходни и заключителни разпоредби**

**§ 30.** В Наредба № 6 от 2011 г. за специфичните изисквания при осъществяване на официалния контрол върху употребата на защитени географски означения и храни с традиционно специфичен характер (обн., ДВ, бр. 39 от 2011 г.; изм. и доп., бр. 69 от 2014 г., бр. 29 от 2017 г. и бр. 67 от 2019 г.) се правят следните изменения и допълнения:

1. В чл. 2, ал. 2, т. 2 думите „общите организации“ се заменят с „Общата организация“.

2. В чл. 3:

а) в ал. 1 думите „по чл. 2 от Закона за храните“ се заличават, а „Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ, бр. L 165 от 30.04.2004 г.).“ се заменя с „Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 095, 7.4.2017 г.)“;

б) в ал. 2 след думите „Закона за храните“ се добавя „ и Закона за управление на агрохранителната верига“.

3. В чл. 4, ал. 3 думите „Единния многогодишен национален контролен план на Република България“ се заменят с „Многогодишен национален план за контрол на Република България“;

4. В чл. 4, ал. 4 се създава т. 2а:

„2a. извършват документална проследимост на вложените съставки за съответствие с изискванията на продуктовата спецификация;“.

5. В чл. 6, ал. 2 думите „3 екземпляра – по един за инспектора, контролираното лице и БАБХ.“ се заменят с „в 2 екземпляра – по един за инспектора и контролираното лице.“.

6. В заключителните разпоредби, в § 6 думите „общите организации“ се заменят с „Общата организация“.

7. Навсякъде в наредбата думите „Министерството на земеделието, храните и горите“ и „министъра на земеделието, храните и горите“ се заменят съответно с „Министерството на земеделието“ и „министъра на земеделието“.

**§ 31.** В Наредба № 4 от 2019 г. за условията и реда за използване на незадължителния термин за качество „планински продукт“ и за осъществяването на контрол върху неговата употреба (oбн., ДВ, бр. 45 от 2019 г.) се правят следните изменения и допълнения:

1. В чл. 6:

а) в ал. 1, т. 2 думите „регистриран по реда на чл. 12“ се заменят с „регистриран/одобрен по реда на чл. 26/чл. 31“;

б) в ал. 6 думите „регистриран по реда на чл. 12“ се заменят с „регистриран/одобрен по реда на чл. 26/чл. 31“.

2. В чл. 19:

а) в ал. 1 думите „Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (Регламент (ЕО) № 882/2004)“ се заменят с „Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 095, 7.4.2017 г.) (Регламент (ЕС) 2017/625)“;

б) в ал. 2 думите „чл. 3 от Регламент (ЕО) № 882/2004“ се заменят с „чл. 9 от Регламент (ЕС) 2017/625“;

в) в ал. 3 след думите „Закона за храните“ се добавя „Закона за управление на агрохранителната верига“;

г) в ал.4 думите „министъра на земеделието, храните и горите“ се заменят с „министъра на земеделието“;

3. В чл. 22, ал. 2 думите „чл. 9, параграф 2 от Регламент (ЕО) № 882/2004“ се заменят с „чл. 13, параграф 1 от Регламент (ЕС) 2017/625“;

4. В допълнителните разпоредби в § 1 след думите „Закона за храните“ се добавя „Закона за управление на агрохранителната верига“.

**ЯВОР ГЕЧЕВ**

*Министър на земеделието*